Սա նաև մարդու բնազդային մտածելակերպն է. էվոլյուցիայի ընթացքում ոչնչանում են թույլ տեսակները և մնում են ուժեղները: Խնդիրը հասարակության կողմից ուժեղ-թույլ տեսակի բնորոշումն է, որը տարբեր մարդկանց մոտ կարող է տարբեր լինել: Եթե Ձեզ մերժում են աշխատանքի ընդունել, դա դեռ չի նշանակում, որ դիմացինը խտրականություն է դնում հաշմանդամության պատճառով: Իրականում Դուք կարող եք օբյեկտիվորեն չհամապատասխանել Ձեր կրթությամբ կամ որակավորումներով: Մի շտապեք մեղադրել ուրիշներին, ապացուցեք, աշխատեք Ձեզ վրա, ընդլայնեք Ձեր հնարավորությունները, վստահ եղեք և հավատացեք, որ կարող եք, որպեսզի դիմացինը հավատա, որ հավասար եք: